# Недела

**Недела**, според ISO 8601, е последниот ден од седмицата, и во Македонија се смета за неработен ден, поврзан со викендот. Во старата христијанска религија и денешната еврејска религија, се смета за прв ден. Во денешната христијанска религија се поврзува со денот на воскреснувањето на Исус Христос. Недела е денот помеѓу сабота и понеделник.

## Недела како тема во уметноста и во популарната култура

Неделата често се јавува како тема во бројни дела од областа на уметноста и популарната култура.

### Недела како тема во книжевноста

* „Ден седми“ - песна на југословенскиот поет Мак Диздар.
* „Недела“ - песна на Пол Елијар од 1951 година.
* „Неделна песна“ (хрватски: *Nedjeljna pjesma*) - песна на хрватскиот писател Мирослав Крлежа.
* „Недела“ - книга на македонскиот писател Ермис Лафазановски.
* „Недела“ — песна на македонскиот поет Живко Николовски.
* „Неделна ноќ“ - песна на италијанскиот писател и режисер Пјер Паоло Пазолини.
* „Спроти недела во стариот татков дом“ — песна на македонскиот поет Анте Поповски.
* „Недела“ — песна на македонскиот поет Анте Поповски.
* „Недела“ — песна на францускиот поет Жак Превер.
* „Една недела напладне“ (српски: *Једне недеље у подне*) — песна на српскиот поет Стеван Раичковиќ.
* „Во недела наутро“ — расказ на италијанскиот писател Џани Родари.
* „Недела“ - песна на полскиот поет Леополд Стаф.
* „Неделни зимски попладниња“ — песна на шпанскиот поет Хуан Рамон Хименес.

### Недела како тема во популарната музика

* „Недели“ (англиски: *The Sundays*) — англиска рок-група, основана во 1988 година.
* „Недела попладне“ (хрватски: *Nedjelja popodne*) - песна на хрватската рок-група Азра од 1981 година.
* „Неделна девојка“ (*Sunday girl*) - песна на американската рок-група Блонди од 1978 година.
* „Неделно утро“ (*Sunday morning*) - песна на американската рок-група Велвет андерграунд од 1966 година.
* „Тажна недела“ (англиски: *Blue Sunday*) - песна на американската рок-група Дорс (*The Doors*) од 1970 година.
* „Недела“ (англиски: *Sunday*) - песна на британскиот поп-рок пејач Ник Дрејк (*Nick Drake*) од 1970 година.
* „Недела, проклета недела“ (англиски: *Sunday Bloody Sunday*) - песна на ирската рок-група Ју Ту.
* „Неделен роб“ (англиски: *Sunday's Slave*) - песна на рок-групата Ник Кејв енд д бед сидз (*Nick Cave and the Bad Seeds*) од 1988 година.
* „Неделна стриптизерка“ (англиски: *Sunday stripper*) - песна на британската панк-група *Cock Sparrer* од 1980 година.
* „Неделата е најдобра“ (англиски: *Sunday's best*) - песна на англискиот рок-музичар Елвис Костело од 1979 година.
* „Неделно утро“ (англиски; *Sunday morning*) - песна на американската група Марун 5 од 2002 година.
* „Проклета недела“ (хрватски: *Prokleta nedjelja*) - песна на хрватската група Парни валјак од 1988 година.
* „Недела наутро“ (хрватски: *Nedjeljom Ujutro*) — песна на хрватската рок-група Прљаво казалиште од 1980 година.
* „Мрзелива недела“ (англиски: *Lazy Sunday*) - песна на британската рок-група *Small Faces* од 1968 година.
* „Црна недела“ (англиски: *Black Sunday*) - албум на американската хип-хоп група Сајпрес Хил (*Cypress Hill*) од 1993 година.
* „Моето неделно чувство“ (англиски: *My Sunday Feeling*) - песна на британската рок-група Џетро тал (*Jethro Tull*) од 1968 година.

### Недела како тема во филмот

* „Црна недела“ (*Black Sunday*) - американски филм во режија на Џон Франкенхејмер од 1977 година.
* „Да се преживее неделата“ - француски филм од 1983 година, во режија на Франсоа Трифо.

## Поврзано

* Редовна година која започнува во недела
* Престапна година која започнува во недела

## Наводи